સૌરાષ્ટ્રમાં બગસરા પાસે આવેલું એક નાનકડું ગામ રફાળા સરદાર પટેલની જન્મજયંતી ૩૧ ઓકટોબર નિમિત્તે સરદારે એક કરીને નિર્માણ કરેલા ભારત દેશમાં પ્રિય મોરારિબાપુના આશીર્વાદ સાથે અજોડ સ્થાન મેળવી રહ્યું છે. વતનનું ઋણ કેવી રીતે કોઈ દિલદાર દેશભક્ત સજ્જન ચૂકવે એ જોઇને દુનિયા દંગ થઇ જાય એવો ઈતિહાસ રચાઈ રહ્યો છે. અને એના એકલવીર કર્મઠ શિલ્પી છે, મારા હુંફાળા વડીલ મિત્ર ને અંગત પારિવારિક સ્વજન વ્હાલા સવજીભાઈ વેકરિયા.